Lubomir Gadon

Liubomiras Gadonas (slapyvardis Poraj, ; 1831 m. gruodžio 16 d. Skuodas – 1908 m. vasario 5 d. Krokuva) – teisininkas, lietuvių ir lenkų visuomenės veikėjas, publicistas, istorikas.

Biografija 
Baigęs Mintaujos gimnaziją 1852–1856 m. studijavo Tartu universitete. Nuo 1858 m. teisėjas Kaune, vienas iš Kauno bajorų klubo pirmininkų. Per 1863 m. sukilimą sukilėlių paskirtas kurį laiką ėjo Kauno miesto viršininko pareigas. Emigravęs gyveno Prancūzijoje, Anglijoje, dirbo Tautinės valdžios agentūroje Londone, Vokietijoje. 1867–1894 m. V. Čartoriskio asmeninis sekretorius ir jo politinių siekių rėmėjas, diplomatinis pasiuntinys. Emigrantų istorijos ir literatūros draugijos Paryžiuje veikėjas. 1880–1892 m. Lenkų bibliotekos Paryžiuje direktorius. Organizavo žinių apie Lietuvą ir Lenkiją (ypač gyventojų persekiojimus) teikimą Vakarų Europos demokratinei spaudai; daug rašė ir pats. Persikėlęs į Krokuvą tvarkė Čartoriskių rinkinius. 1899 m. išspausdino surinktų atsiminimų apie A. Mickevičių.

Bibliografija 
 Iš lenkų gyvenimo Prancūzijoje (Z życia Polaków we Francji), 1882 m.
 Kunigaikštis Adomas Čartoriskis Lapkričio (1830–31 m.) sukilimo laikais (Ks. Adam Czartoryski w czasie Powstania Listopadowego), 1892 m.
 Lenkų emigracija (Emigracja polska), 3 t. 1901–1902 m.
 Šis tas apie mūsų giminę (Nieco o naszej rodzinie). 1905 m.

Šaltiniai 

Lietuvos teisininkai
Lietuvos istorikai
1863 m. sukilėliai
Lenkijos istorikai
Literatai teisininkai
Bibliotekininkai